MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 163
Consiliul Local al Municipiului Craiova, întrunit în şedinţa ordinară din data de 29.04.2010;

Având în vedere raportul nr.​​​52363/2010 întocmit de Direcţia Patrimoniu  prin care se propune modificarea contractului de concesiune nr.34010/2006 încheiat între Consiliul Local al Municipiului Craiova şi dr. Giurgiulescu Elena şi rapoartele comisiilor de specialitate ale Consiliului Local al Municipiului Craiova nr.55, 56, 57, 58, 59/2010;

          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale, Legii nr.95/2006 privind reforma în domeniul sănătăţii, Ordinului Ministrului Sănătăţii Publice nr.1322/2006 privind aprobarea normelor de stabilire a criteriilor şi metodologiei de preluare a activităţii unui praxis existent; 
În temeiul art.36, alin.2, lit. c, coroborat cu alin.5, lit. a, art.45, alin.3, art.61, alin.1 şi art.123, alin.1 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă modificarea contractului de concesiune nr.34010/2006 având ca obiect spaţiul cu destinaţia de cabinet medical individual, situat în municipiul Craiova, str. Constantin Gherghina, nr.62, în sensul înlocuirii formei de înregistrare a concesionarului, din persoană fizică „Cabinet Medical Individual Dr. Giurgiulescu Elena”, în persoană juridică „S.C. ELENAMED S.R.L.”
Art.2. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.238/2004 referitoare la trecerea din domeniul public de interes local în domeniul privat al municipiului Craiova a unor spaţii.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară şi dr. Giurgiulescu Elena vor aduce la îndeplinire prevederile prezentei hotărâri.

